**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2023 ԹՎԱԿԱՆԻ ՓԵՏՐՎԱՐԻ 16-Ի N 216-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

 **1.Իրավական ակտի անհրաժեշտությունը (նպատակը)**.

 Իրավական ակտի անհրաժեշտությունը բխում է այն հանգամանքից, որ անհրաժեշտություն է առաջացել նոր հավելվածներով սահմանել Հայաստանի Հանրապետության  հանրակրթական հիմնական մասնագիտացված ծրագրեր իրականացնող հանրակրթական ուսումնական հաստատության մանկավարժական և վարչատնտեսական աշխատողների պաշտոնների անվանացանկը, դրանց նկարագիրը՝ համաձայն N 4 հավելվածի և **«**Հատուկ դպրոց-ռեսուրս կենտրոն**» պետական ոչ առևտրային կազմակերպության** մանկավարժական և վարչատնտեսական աշխատողների պաշտոնների անվանացանկը, դրանց նկարագիրը՝ համաձայն N 5 հավելվածի՝ համապատասխանաբար համաձայն հավելված N 1-ի և հավելված N 2-ի:

 Միաժամանակ նախագծով սահմանվել են նաև կառավարման նախկին մոդելով աշխատող ուսումնական հաստատությունների գնումների համակարգողի, տնօրենի ֆինանսատնտեսական գծով տեղակալի պաշտոնի նկարագրերը (վերջիններս սահմանված չէին):

 Որոշման նախագծով սահմանվում է նաև, որ սույն որոշման N 4 և N 5 հավելվածների անվանացանկերում առկա այն հաստիքների համար, որոնց նկարագրությունը բացակայում է, անհրաժեշտ է առաջնորդվել սույն որոշմամբ՝ տվյալ պաշտոնի համար սահմանված նկարագրով` հաշվի առնելով նաև իրենց ենթակայությամբ գործող հաստատությունների առանձնահատկությունները:»:

 **2. Կարգավորման հարաբերությունների ներկա վիճակը և առկա խնդիրները.**

 Հաշվի առնելով այն հանգամանքը, որ «ուսումնական ծրագիր» հասկացությունը վերաբերում է «առարկայական ծրագիր» հասկացությանը, որն առկա է «Հանրակրթության մասին» օրենքի 3-րդ հոդվածի 1-ին մասի 6-րդ և 13-րդ կետերում, 7-րդ հոդվածի 1-ին մասում և 30-րդ հոդվածի 1-ին մասի 20-րդ կետում, անհրաժեշտություն է առաջացել Հայաստանի Հանրապետության կառավարության 2023 թվականի փետրվարի 16-ի՝ «Հանրակրթական ուսումնական հաստատության և տարածքային մանկավարժահոգեբանական աջակցության կենտրոնի մանկավարժական և վարչատնտեսական աշխատողների պաշտոնների անվանացանկը, դրանց նկարագիրը սահմանելու մասին» N 216-Ն որոշման 2-րդ՝ «Տնօրենի տեղակալ՝ հանրակրթական ուսումնական հաստատության» գլխի 1-ին կետի 1-ին ենթակետում «ուսումնական» բառը փոխարինել «առարկայական» բառով:

 Նախորդ փոփոխությամբ հաշվի էր առնվել այն հանգամանքը, որ ուսումնական հաստատություններում, ըստ անհրաժեշտության, կարող են ներգրավվել նաև այնպիսի հաստիքներ, որոնք սահմանված են ՀՀ ԿԳՄՍ նախարարի 2022 թվականի 79-Ն հրամանով, և որոշման 4-րդ կետում անհրաժեշտություն էր առաջացել հնարավորություն տալ հաստատություններին սույն որոշմամբ չսահմանված հաստիքներ ունենալ՝ նախատեսվող կարգավորմամբ:

 Հաշվի առնելով վերոգրյալը և այն հանգամանքը, որ ուսումնական հաստատություններին ֆինանսավորում տրամադրվում է առկա հաստիքների անվանումներին համապատասխան, ուստի նախագծով սահմանվում են նաև մասնագիտացված ծրագրեր իրականացնող հանրակրթական ուսումնական հաստատության մանկավարժական և վարչատնտեսական աշխատողների պաշտոնների անվանացանկը, դրանց նկարագիրը և **«**Հատուկ դպրոց-ռեսուրս կենտրոն**» պետական ոչ առևտրային կազմակերպության** մանկավարժական և վարչատնտեսական աշխատողների պաշտոնների անվանացանկը, դրանց նկարագիրը, ընդ որում, նախագծով սահմանվում են նոր հաստիքներ, որոնք պայմանավորված են տվյալ ուսումնական հաստատությունների առանձնահատկություններով և գործունեության բնույթով:

 Միաժամանակ, հաշվի առնելով այն հանգամանքը, որ «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրությամբ սահմանված է, որ դպրոցի տնօրենն է նշանակում գործավարին, նախագծով առաջարկվում է սահմանել հանրակրթական ուսումնական հաստատության գործավարի աշխատանքային գործառույթները, գիտելիքներին, կարողություններին և հմտություններին ներկայացվող ընդհանրական պահանջները և որակավորման պահանջը «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների» անվանացանկում և պաշտոնների նկարագրում: Վերոգրյալի համար հաշվի է առնվել այն հանգամանքը, որ ուսումնական հաստատությունում գործավարի աշխատանքային պարտականությունները հիմնականում առնչվում են բովանդակային մասի հետ՝ կառավարման նոր համակարգի անցած լինելու դեպքում վարչատնտեսական համակարգողի կողմից տրված հանձնարարությունները կատարելու հետ միաժամանակ, ուստի նպատակահարմար է գործավարի հաստիքը ներառել մանկավարժական աշխատողների ցանկում: Միաժամանակ կարևոր է վերջինիս հետ կնքվող աշխատանքային պայմանագրում աշխատանքային ժամանակահատվածը դիտարկել որպես աշխատանքային, ոչ թե մանկավարժական ստաժ: Բացի դրանից, հաշվի առնելով այն հանգամանքը, որ գործավարի հաստիքն օժանդակող հաստիք է և այն ոչ մանկավարժական է, ոչ էլ վարչատնտեսական, և սահմանված է Հայաստանի Հանրապետության կրթության, գիտության, մշակույթի և սպորտի նախարարի 2022 թվականի դեկտեմբերի 7-ի՝ «Հանրակրթական ուսումնական հաստատությունների՝ պետական բյուջեի միջոցներից ֆինանսավորման գործակիցներն ու նորմատիվները հաստատելու մասին» N 79-Ն հրամանով, նպատակահարմար է այն սահմանել «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների» անվանացանկում և պաշտոնների նկարագրում:

**3. Միջոցառման իրականացումից ակնկալվող արդյունքը.**

Արդյունքում թե՛ հին, թե՛ նոր մեխանիզմով աշխատող ուսումնական հաստատությունների բոլոր պաշտոնների նկարագրերը առկա կլինեն իրենց համապատասխան գործառույթներով: Իրավական ակտում տեղ գտած անհամապատասխանությունները կշտկվեն:

**4. Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն:

1. **Կապը ռազմավարական փաստաթղթերի հետ.**

 Սույն կարգով սահմանված գործընթացի իրականացումը բխում է Հայաստանի Հանրապետության կառավարության 2021 թվականի օգոստոսի 18-ի թիվ 1363-Ա որոշմամբ հաստատված՝ ՀՀ կառավարության  ծրագրի «4.3 ԿՐԹՈՒԹՅՈՒՆ» բաժնի 1-ին՝ «Կառավարության համար գերակա խնդիր է կրթության և գիտության զարգացումը, ինչի շնորհիվ է միայն հնարավոր հասնել կայուն ու ներառական զարգացման ու համընդհանուր բարեկեցության: Մարդկանց գիտելիքների և հմտությունների ուղղությամբ ներդրումները երկրի զարգացման գրավականն են: Կրթության ոլորտում նախատեսվող աշխատանքները միտված են լինելու քաղաքակիրթ, ստեղծագործ, նախաձեռնող, կարողունակ, մրցունակ և ապագան իր սեփական երկրում պատկերացնող քաղաքացու ձևավորմանը: Ոլորտի զարգացումը սերտորեն կապակցվելու է պետության զարգացման ռազմավարությանը և գերակայություններին:», 3-րդ պարբերություններով՝ «Հանրակրթության ոլորտի առկա խնդիրների լուծման համար անհրաժեշտ է հանրակրթության ամբողջական և շեշտակի փոփոխություն, որի հիմնաքարը մինչև 2026 թվականը հանրակրթության նոր չափորոշիչների ամբողջական ներդնումն է հանրապետության բոլոր դպրոցների բոլոր դասարաններում՝ ապահովելով դպրոցական արդիական ու հագեցված ենթակառուցվածքի, ներառական ու զարգացնող միջավայրի, կրթական որակյալ բովանդակության, բարձրորակ ուսուցչական համակազմի և դպրոցների թափանցիկ ու արդյունավետ կառավարման ամբողջություն։ Այս նպատակի իրագործման հիմնական թիրախներն են» և 3-րդ պարբերության 5-րդ և 6-րդ կետով սահմանված նպատակներից՝ «5. ստեղծել արդյունավետ, բաց, կատարողականի և վերջնարդյունքների վրա հիմնված կառավարման և ֆինանսավորման համակարգեր՝ թվայնացնելով գործընթացները, կրճատելով վարչարարությունն ու կոռուպցիոն ռիսկերը, զարգացնելով հաստատությունների կառավարման կարողությունները.

6. կրթության անընդհատությունը և հասանելիությունը բոլոր մակարդակներում ապահովելու նպատակով զարգացնել էլեկտրոնային ուսուցման գործիքները՝ կրթությունը հասանելի դարձնելով սահմանամերձ գոտիներում՝ անկախ համապատասխան մասնագետների առկայությունից. էլեկտրոնային ուսուցման գործիքների զարգացումը զուգակցել բարձրակարգ ուսուցիչների գործուղման համակարգի զարգացմամբ։»:

Միջոցառման համար հիմք է հանդիսանում «Հանրակրթության մասին» ՀՀ օրենքի 29-րդ հոդվածի 1-ին մասի 10-րդ կետը, ՀՀ կառավարության 2021թ․ փետրվարի 4-ի N 136-Ն որոշումը:

Միջոցառման անհրաժեշտությունը բխում է «2050 ՀԱՅԱՍՏԱՆԻ ՎԵՐԱՓՈԽՄԱՆ ՌԱԶՄԱՎԱՐՈՒԹՅՈՒՆ» ծրագրի «ՄԻՆՉԵՎ 2030 ԹՎԱԿԱՆԻ ՄԵԳԱՆՊԱՏԱԿՆԵՐԻ» ԳՈՐԾՈՂՈՒԹՅՈՒՆՆԵՐԻ «1․ ԿԻՐԹ ԵՎ ԿԱՐՈՂՈՒՆԱԿ ՔԱՂԱՔԱՑԻ, ԺՈՂՈՎՈՒՐԴ» համար 01 մեգանպատակի թիրախային արդյունքի ցուցանիշի ապահովման պահանջից՝ «Գիտելիքի, մշակույթի, գիտակցության, հմտությունների համատարած, ներառական, նորարարական և հանրամատչելի զարգացման և յուրացման միջոցով ունենանք քաղաքակիրթ, ստեղծագործ, նախաձեռնող, կարողունակ ու մրցունակ քաղաքացի, ում համար իրավունքների իրացումը նույնքան կարևոր է, որքան պարտականությունների ու պարտավորությունների կատարումը, ով առաջին հերթին իրեն է համարում սեփական բարեկեցության և առողջության պատասխանատուն:»:

Միջոցառման անհրաժեշտությունը բխում է նաև «Հայաստանի Հանրապետության կրթության մինչև 2030 թվականը զարգացման պետական ծրագիրը հաստատելու մասին» ՀՕ-441-Ն օրենքի 3-րդ՝ ԾՐԱԳՐԻ ՀԻՄՆԱԿԱՆ ՌԱԶՄԱՎԱՐԱԿԱՆ ՈՒՂՂՈՒԹՅՈՒՆՆԵՐԸ գլխի «6.ա.ժամանակակից դասավանդման մեթոդներին տիրապետող և դրանք կիրառող բարձր մասնագիտական որակավորում և պատրաստվածություն ունեցող մանկավարժական կազմի ապահովում», «ե. դասավանդելու իրավունքի համար մասնագիտական որակավորման բարձր պահանջների ամրագրում,

զ. մանկավարժական կրթության արդիականացում՝ ապահովելով որակավորման բնութագրերի, շրջանավարտների

մասնագիտական գիտելիքների և կարողությունների համապատասխանությունը ժամանակակից պահանջներին»:

Հավելվածի 2-րդ-ի՝ « ԿՐԹՈՒԹՅԱՆ ՀԱՄԱԿԱՐԳԻ ԶԱՐԳԱՑՄԱՆ Տ ԵՍԼԱԿԱՆԸ ՄԻՆՉ ԵՎ 2030 ԹՎԱԿԱՆԸ» գլխի 77-րդ՝ «77. Ծրագրի վերջնական նպատակի իրականացման համար մինչև 2030 թվականը սահմանվում են հետևյալ

ռազմավարական ուղղությունները.

1) համընդհանուր ներառական սովորողակենտրոն և մասնակցային կրթական միջավայրի ստեղծում, որը յուրաքանչյուր քաղաքացու համար կյանքի բոլոր փուլերում հասանելի կդարձնի իր զարգացման և անձնային առանձնահատկություններից բխող և քաղաքացիական համագործակցությանը նպաստող որակյալ և արդյունավետ կրթական ծառայությունները Հայաստանի Հանրապետության ողջ տարածքում.

2) կրթության արդյունավետության բարձրացում, որը կապահովի ռեսուրսի (ներառյալ մարդկային) առավելագույն օպտիմալ և արդյունահենք տեղաբաշխում, համակարգի գործընթացային, ծախսային և կառավարման արդյունավետության բարձրացում՝ հիմնվելով կրթական համակարգի սոցիալական արդարության ապահովման սկզբունքի վրա.» կետերովսահմանված թիրախային արդյունքների ցուցանիշի ապահովման պահանջից:

 **Հայաստանի Հանրապետության կառավարության որոշման նախագծի ընդունումը պետական բյուջեի ծախսերի ավելացում կամ նվազեցում չի նախատեսում:**

**Հայաստանի Հանրապետության կառավարության որոշման նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում:**